CELEX: 62016CN0340
Language: sl
Date: 2016-06-16 00:00:00
Title: Zadeva C-340/16: Predlog za sprejetje predhodne odločbe, ki ga je vložilo Oberster Gerichtshof (Avstrija) 16. junija 2016 – Landeskrankenanstalten-Betriebsgesellschaft – KABEG/Mutuelles du Mans Assurances IARD SA (MMA IARD)

22.8.2016   
            
            
               SL
            
            
               Uradni list Evropske unije
            
            
               C 305/18
            
         Predlog za sprejetje predhodne odločbe, ki ga je vložilo Oberster Gerichtshof (Avstrija) 16. junija 2016 – Landeskrankenanstalten-Betriebsgesellschaft – KABEG/Mutuelles du Mans Assurances IARD SA (MMA IARD)
   (Zadeva C-340/16)
   (2016/C 305/26)
   Jezik postopka: nemščina
   
      Predložitveno sodišče
   
   Oberster Gerichtshof
   
      Stranki v postopku v glavni stvari
   
   
      Tožeča stranka: Landeskrankenanstalten-Betriebsgesellschaft – KABEG
   
      Tožena stranka: Mutuelles du Mans assurances IARD SA (MMA IARD)
   
      Vprašanji za predhodno odločanje
   
   
               1.
            
            
               Ali gre v primeru odškodninske tožbe delodajalca s sedežem na nacionalnem ozemlju zaradi nadaljnjega izplačevanja plače delavcu s stalnim prebivališčem na nacionalnem ozemlju za „zadeve v zvezi z zavarovanjem“ v smislu člena 8 Uredbe (ES) št. 44/2001 (1), če
               
                           (a)
                        
                        
                           se je delavec poškodoval v prometni nesreči v državi članici (Italiji),
                        
                     
                           (b)
                        
                        
                           je tožba vložena zoper zavarovalnico, ki krije civilno odgovornost vozila, s katerim je bila povzročena škoda, ki ima sedež v drugi državi članici (Franciji) in
                        
                     
                           (c)
                        
                        
                           je delodajalec oseba javnega prava z lastno pravno subjektiviteto?
                        
                     
         
               2.
            
            
               Če je odgovor na prvo vprašanje pritrdilen:
               Ali je treba člen 9(1)(b), v povezavi s členom 11(2) Uredbe (ES) št. 44/2011, razlagati tako, da lahko delodajalec, ki še naprej plačuje plačo kot „oškodovanec“, toži zavarovalnico, ki krije civilno odgovornost vozila, s katerim je bila povzročena škoda, pred sodiščem, kjer ima delodajalec svoj sedež, če je taka neposredna tožba dopustna?
            
         
      (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah, UL L 12, posebna izdaja v slovenščini, poglavje 19, zvezek 4, str. 42.